Nafarroako Parlamentuak, 2018ko otsailaren 15ean egindako Osoko Bilkuran, honako erabaki hau onetsi zuen: “Erabakia. Horren bidez, Estatuko Gobernua premiatzen da soldata-berdintasunerako lege bat onets dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

"Nafarroako Parlamentuak Espainiako Gobernua premiatzen du:

1. Soldata-berdintasunerako lege bat onets dezan, Islandiako Gobernua eredutzat hartuz.

2. Behar diren neurriak abiaraz ditzan, dauden genero-arrailak ezabatze aldera, eta neurri horietarako aski den hornidura ekonomikoa ezar dezan.

3. Emakumeen eta Gizonen Berdintasun Eraginkorrerako martxoaren 22ko 3/2007 Lege Organikoaren 45.2 artikulua alda dezan, helburua izanik 100 langile baino gehiagoko plantilla duten enpresek berdintasun plan bat presatu eta ezartzeko betebeharra izatea.

Nafarroako Parlamentuak Nafarroako Gobernua premiatzen du:

Behar diren neurriak abiaraz ditzan, 250 langile baino gehiago duten erakunde publikoek urtebeteko epean berdintasun plan eguneratu bat presta dezaten.

Iruñean, 2018ko otsailaren 16an

Lehendakaria: Ainhoa Aznárez Igarza